બંને વિચારવા લાગ્યા. થોડી જ વારમાં યુવરાજના વિકૃત માઇન્ડે રસ્તો શોધી કાઢ્યો. એણે બ્લેન્ક મેઈલ મોકલવાનું નક્કી કર્યું. કોરો મેસેજ મોકલીએ એટલે બહુ પ્રોબ્લેમ ના થાય. ગુલાલને લાગશે કે આ તો નવી સ્ટાઇલ છે. મનુએ પણ સ્વીકૃતિનો સિક્કો મારી દીધો. અને બરાબર સાડા ત્રણ વાગે યુવરાજે મલ્હારના હેક કરેલા પાસવર્ડ દ્વારા મલ્હારનું મેઈલ આઈ.ડી. ઓપન કર્યું અને ગુલાલને એક બ્લેન્ક મેઈલ મોકલી દીધો. માત્ર નામ સિવાય કશું જ ન લખ્યુ.